open-index/open-wikipedia-markdown huggingface dataset:
Αγία Κυριακή Ιωαννίνων

Η **Αγία Κυριακή** είναι οικισμός της τοπικής κοινότητας Θεριακησίου, της δημοτικής ενότητας (τέως δήμου) Αγίου Δημητρίου, του δήμου Δωδώνης, της περιφερειακής ενότητας (τέως νομού) Ιωαννίνων, στην περιφέρεια Ηπείρου, σύμφωνα με το πρόγραμμα *Καλλικράτης*. Πριν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία Δωδώνης του νομού Ιωαννίνων, στο γεωγραφικό διαμέρισμα Ηπείρου.
*Ο οικισμός αποτελεί την έδρα του δήμου Δωδώνης

## Γεωγραφικά στοιχεία
Η Αγία Κυριακή είναι οριενός στο νοτιοκεντρικό τμήμα του νομού Ιωαννίνων. Βρίσκεται στις ανατολικές πλαγιές του όρους Τόμαρος, κοντά στον δρόμο Ιωαννίνων – Φιλιππιάδας (Ε 951) και την Ιονία Οδό (Ε5), σε μέσο σταθμικό υψόμετρο 530 μέτρα. Aπέχει περίπου 15 χλμ. Ν. των Ιωαννίνων.

## Πληθυσμός
### Μόνιμος

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1971 και προσαρτήθηκε στην κοινότητα Θεριακησίου του νομού Ιωαννίνων. Με το ΦΕΚ 244Α - 4/12/1997 αποσπάστηκε από την κοινότητα Θεριακησίου και ορίστηκε έδρα του δήμου Αγίου Δημητρίου. Με το ΦΕΚ 87Α - 07/06/2010 αποσπάστηκε από τον δήμο Αγίου Δημητρίου και προσαρτήθηκε στον δήμο Δωδώνης, του οποίου ορίστηκε έδρα.

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάννικα, εκδ. 2006
*Εγκυκλοπαίδεια Δομή, εκδ. 2002-4
*Οργανισμός εκδόσεων «Ελλάδα», χάρτες (Βαρελάς)
*Google Earth
*eetaa.gr

Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Δωδώνης
Κόσοβσκα Μιτροβίτσα

Η **Κόσοβσκα Μιτροβίτσα** (σερβικά: *Косовска Митровица* / *Kosovska Mitrovica*) ή **Μιτροβίτσα** (αλβανικά: *Mitrovica* και *Mitrovicë*) είναι πόλη και δήμος στο Κοσσυφοπέδιο. Το 2013, η πόλη χωρίστηκε σε δύο δήμους, τη **Νότια Μιτροβίτσα** και τη **[[Βόρεια Μιτροβίτσα]]**. Σύμφωνα με την απογραφή του 2024, ο δήμος είχε 72.662 κατοίκους, εκ των οποίων οι 64.742 κατοικούν στη νότια Μιτροβίτσα και οι 7.920 στη βόρεια Μιτροβίτσα. 

Η μεγαλύτερη εθνοτική ομάδα στην πόλη είναι οι Αλβανοί και ακολουθούν οι Σέρβοι, οι οποίοι είναι συγκεντρωμένοι στο βόρειο τμήμα της πόλης. Η Βόρεια Μιτρόβιτσα είναι η de facto πρωτεύουσα του Βόρειου Κοσσυφοπεδίου. Η πόλη βρίσκεται σε μια κοιλάδα την οποία διαρρέει ο ποταμός Ιμπάρ, ο οποίος διχοτομεί την πόλη, και ο ποταμός Σίτνικα. Είναι κτισμένη σε υψόμετρο 508 μέτρων.

## Ονομασία πόλεως
Το όνομά της το πήρε από τη σλάβικη παραφθορά του ονόματος του Αγίου Δημητρίου από μία εκκλησία που υπήρχε από τον 14ο αιώνα.Την περίοδο από 1981 έως 1991 ονομαζόταν Τίτοβα Μιτρόβιτσα από το όνομα του στρατάρχη Τίτο της σοσιαλιστικής Γιουγκοσλαβίας.

## Ιστορία
Η πόλη δημιουργήθηκε περίπου τον 14ο αιώνα και η πρώτη αναφορά σε αυτή γίνεται το 1455. Παρέμεινε μια μικρή πόλη μέχρι την ανακάλυψη μεταλλευμάτων μολύβδου και ψευδαργύρου των οποίων η εκμετάλλευση ώθησε την πόλη σε γρήγορη ανάπτυξη με αποτέλεσμα να γίνει μια από τις σημαντικότερες πόλεις στη Σερβία. Η πόλη το 1999, όταν άρχισε ο πόλεμος του Κοσόβου, είχε 116.500 κατοίκους. Η πόλη καταστράφηκε κατά τη διάρκεια του πολέμου. Μετά τη λήξη του πολέμου η πόλη έγινε ένα από τα σύμβολα της διαίρεσης του Κοσόβου. Για ένα διάστημα μετά το πόλεμο τις γέφυρες στο ποταμό Ιμπάρ φυλούσαν δυνάμεις της KFOR ώστε να αποφευχθούν οι συγκρούσεις. Η πόλη έχει γίνει θέατρο πολλών συγκρούσεων ανάμεσα σε Αλβανούς και Σέρβους, όπως το 2004 με συνολικά 19 νεκρούς, με την ύπαρξη εξτρεμιστικών ομάδων και στις δύο πλευρές.

Στην πόλη στεγάζεται προσωρινά από το 2001 το Πανεπιστήμιο της Πρίστινα καθώς κατά τη διάρκεια του πολέμου καθηγητές και φοιτητές που διδάσκονταν στα σερβικά εκδιώχθηκαν από τα σπίτια τους. Το πανεπιστήμιο αρχικά μεταφέρθηκε στο Κρούσεβατς και σε άλλες πόλεις και το 2001 με απόφαση της σερβικής κυβέρνησης η έδρα του πανεπιστημίου μεταφέρθηκε στη Μιτροβίτσα. Σήμερα στο πανεπιστήμιο φοιτούν περίπου 10.000 φοιτητές.

## Δείτε επίσης
* Βόρεια Μιτρόβιτσα

## Σημειώσεις

## Παραπομπές


## Εξωτερικοί σύνδεσμοι
* 

Κατηγορία:Πόλεις του Κοσσυφοπεδίου
Κατηγορία:Δήμοι του Κοσσυφοπεδίου
Κατηγορία:Γκεγκερία
Τσάρλι Μπενάντε

Ο **Τσάρλι Μπενάντε** (*πλήρες αγγλ. όνομα "Charles Lance Benante"*) είναι Αμερικάνος ντράμερ της χέβι μέταλ μουσικής, γνωστός ως ιδρυτικό μέλος του συγκροτήματος Anthrax αλλά και του crossover thrash συγκροτήματος Stormtroopers of Death.

## Βιογραφία
Ο Μπενάντε γεννήθηκε στο Μπρονξ της Νέας Υόρκης στις 27 Νοεμβρίου 1962. Οι μουσικές του επιρροές προέρχονται από διάφορα ιδιώματα της ροκ μουσικής με συγκροτήματα όπως οι Beatles και οι Rolling Stones από την δεκαετία του '60, οι Led Zeppelin και οι Black Sabbath από το ευρωπαϊκό χαρντ ροκ της δεκαετίας του '70, οι KISS και οι Van Halen από το αντίστοιχο αμερικάνικο, όπως και τα πανκ συγκροτήματα των Discharge και Sex Pistols.

Έγινε μέλος των Anthrax στα 21 του χρόνια, το 1983, συνεχίζοντας μέχρι σήμερα ως ντράμερ του συγκροτήματος. Μαζί τους έχει κυκλοφορήσει δέκα στούντιο δίσκους, εκ των οποίων οι τέσσερις βραβεύθηκαν ως χρυσοί ("*[[Among the Living]]*", "*[[State of Euphoria]]*", "*[[Persistence of Time]]*" και "*[[Sound of White Noise]]*") και συνολικά τέσσερα άλμπουμ τους σκαρφάλωσαν στο Top-30 του Billboard. Οι Anthrax, μαζί με τους Metallica, Slayer και Megadeth αποτελούν τους Big Four του αμερικάνικου thrash metal και περιοδεύουν μαζί κατά διαστήματα.

Το 1985, δημιούργησε το crossover thrash συγκρότημα Stormtroopers of Death, μαζί με τον κιθαρίστα των Anthrax, Σκοτ Ίαν, τον πρώην μπασίστα του συγκροτήματος, Ντάνι Λίλκερ και τον τραγουδιστή των M.O.D., Μπίλι Μιλάνο. Οι Stormtroopers of Death κυκλοφόρησαν το ιδιαίτερα επιδραστικό άλμπουμ "*[[Speak English or Die]]*", έναν από τους πρώτους δίσκους οι οποίοι ένωσαν το thrash metal με την hardcore punk μουσική. To 1999, κυκλοφόρησε ο δεύτερος στούντιο δίσκος του συγκροτήματος με τίτλο "*[[Bigger Than the Devil]]*".
Ο Μπενάντε θεωρείται ένας από τους πρωτοπόρους του διπλού μπάσου τύμπανου λόγω της μεγάλης ταχύτητας με την οποία παίζει, ενώ έκανε γνωστή την τεχνική blast beat, την οποία ξεκίνησε στο τραγούδι "*Milk*" των Stormtroopers of Death. Η γνώση κιθάρας τον βοήθησε να αποτελέσει βασικό στέλεχος της συνθετικής ομάδας των Anthrax, ενώ έχει παίξει σόλο κιθάρας στο κομμάτι "*United Forces*" από το "*[[Speak English or Die]]*".

## Δισκογραφία

## Πηγές
* Biography | Charlie Benante
* Charlie Benante | Anthrax
* Drummerworld: Charlie Benante
* Charlie Benante - Encyclopaedia Metallum: The Metal Arhives
* Discography | Charlie Benante
* 100 Greatest Metal Drummers | DigitalDreamDoor.com

## Εξωτερικοί σύνδεσμοι
* Επίσημη ιστοσελίδα του Τσάρλι Μπενάντε

Κατηγορία:Ντράμερς
Κατηγορία:Ροκ μουσικοί
Κατηγορία:Μέλη των Anthrax
Λίμνη Τσέλιε

μικρογραφία|Η λιμνη Τσελιε
μικρογραφία|Χάρτης της λίμνης
Η **Λίμνη Τσέλιε** (*[[σερβικά]] : Бело*) είναι τεχνητή λίμνη της νότιας Σερβίας στην περιφέρεια Ρασίνσκι.

Η λίμνη δημιουργήθηκε το 1972 με κατασκευή φράγματος στο φαράγγι Ζλατάρσκε του ποταμού Ρασίνα. Το φράγμα είναι ύψους 55 μέτρων και η πλήρωση της δεξαμενής ολοκληρώθηκε το 1979. Κατά τη διάρκεια της πλήρωσης της δεξαμενής διαπιστώθηκε ότι το νερό είναι υψηλής ποιότητας και θεωρείται δυνατή η ύδρευση του Κρούσεβατς. Η επιφάνεια της λίμνης είναι από 3,5 τετραγωνικά χλμ έως 5 τετραγωνικά χλμ, ενώ η περιοχή της λεκάνης απορροής είναι 598 τετραγωνικά χλμ. Μέση ετήσια ροή του φράγματος στον ποταμό Ρασίνε είναι 6,13 κυβικά μέτρα ανά δευτερόλεπτο. Στην λεκάνη της λίμνης έχουν συσσωρεύσει 51,5 εκατ. κυβικά μέτρα νερού που χρησιμοποιείται για άρδευση της γης και του ύδρευσης του Κρούσεβατς . Το μέσο βάθος είναι περίπου 12 μέτρα, ενώ το μέγιστο πλάτος της λίμνης 45 μέτρα. Η διαφάνεια του νερού το καλοκαίρι είναι μέχρι 4 μέτρα.

Η λίμνη έχει 8 είδη ψαριών, πολλά ερπετά, αμφίβια, 117 είδη πουλιών και 278 είδη φυτών.

## Παραπομπές


## Αναφορές
* *Мала енциклопедија Просвета*, Треће издање (1985); Београд: „Просвета“; ISBN 86-07-00001-2, στα σερβικά
* Јован Ђ. Марковић (1990): *Енциклопедијски географски лексикон Југославије* Сарајево: „Свјетлост“; ISBN 86-01-02651-6, στα σερβικά

Κατηγορία:Τεχνητές λίμνες της Σερβίας
Εκδόσεις Διόπτρα

Η **Διόπτρα** είναι ελληνικός εκδοτικός οίκος ο οποίος ιδρύθηκε το 1978.

Ο ίδιος ο οίκος ισχυρίζεται ότι αποτελεί ένα από τους πρώτους σε πωλήσεις εκδοτικούς οίκους της Ελλάδας. Ιδρυτής του οίκου είναι ο Γεώργιος Παπαδόπουλος (1931-2020).

## Ιστορικό
Η εταιρεία ιδρύθηκε το 1978. Ο Γεώργιος Παπαδόπουλος, ιδρυτής του οίκου παρουσιάζει σαν αιτία για την ίδρυση του οίκου την απόκτηση των δικαιωμάτων ενός βιβλίου από ένα βιβλιοδέτη. Το βιβλίο αποδείχθηκε ζημιογόνο και ο ίδιος αποφάσισε να ιδρύσει έναν οίκο ο οποίος θα εξέδιδε βιβλία «χρήσιμα για τον αναγνώστη». Αρχικά εξέδιδε βιβλία που ασχολούνταν με την διατροφή και υγεία, την προσωπική ανάπτυξη, την ψυχολογία και την πνευματική αναζήτηση. Με την πάροδο του χρόνου ο οίκος άρχισε να εκδίδει βιβλία πεζογραφίας, γονικής φροντίδας, αστυνομικά μυθιστορήματα και μαγειρικά βιβλία.

## Εξωτερικοί σύνδεσμοι
* Η ιστοσελίδα των εκδόσεων Διόπτρα (www.dioptra.gr)

## Παραπομπές

Διοπτρα
Σκούρας Αχαΐας

Ο **Σκούρας** (ή και **Σκούρα**) είναι μικρό χωριό της Αχαΐας. Ανήκει διοικητικά από το 2010 στο Δήμο Ερυμάνθου. Στην ομώνυμη τοπική κοινότητα υπάγεται και ο οικισμός Καρδάσι.

## Τοποθεσία
Βρίσκεται κοντά στις πλαγιές του όρους Σκόλλις. Κοντά στο χωριό βρίσκεται πηγή με το όνομα "Βελίτσα". Εγγύς του χωριού διέρχεται και ο χείμαρρος Βουντούχλα (ή Σκουροπόταμος).

## Ιστορία
Αναφέρεται ως χωριό τουλάχιστον από το 1700. Ο οικισμός απείχε δυο ώρες δρόμο στα 1885 από την Προστοβίτσα, την τότε έδρα του Δήμου Τριταίας, ενώ το ίδιο αναφέρει στα 1903 και ο Χρήστος Κορύλλος. Το 1952 και το 1960 βρέθηκαν στην περιοχή του χωριού αρχαιότητες μυκηναϊκής προέλευσης.

### Το όνομα του χωριού
Σχετικά με το όνομα του χωριού υπάρχει τόσο η άποψη ότι είναι ανθρωπωνυμικό, που προήλθε από το επίθετο της οικογένειας που κατοικούσε στην περιοχή, όσο και η άποψη ότι το κανονικό όνομα του χωριού είναι το *Εσκούρα*, προερχόμενο από τη λέξη *escuel* ή *excuel*, όπως αναφέρεται σχετική φράση στο Χρονικόν του Μορέως, η οποία με τη σειρά της είναι αντιδάνειο από τη βυζαντινή λέξη *εξκούβιτον* που σημαίνει "άγρυπνη φύλαξη επίκαιρων θέσεων".

### Διοικητική εξέλιξη
Την 20/04/1835 προσαρτάται στον τότε Δήμο Ερυμανθίας. Με το ΦΕΚ 5Α της 08/03/1841 προσαρτάται στον τότε Δήμο Τριταίας. Με το ΦΕΚ 256Α της 28/08/1912 αποσπάται από το Δήμο Τριταίας και ορίζεται έδρα της ομώνυμης κοινότητας. Με το ΦΕΚ 244Α της 04/12/1997, σύμφωνα με τη Διοικητική Μεταρρύθμιση "Καποδίστριας", προσαρτάται στο Δήμο Τριταίας μέχρι το 2010 που εντάχθηκε στο Δήμο Ερυμάνθου (ΦΕΚ 87Α - 07/06/2010) βάσει της Διοικητικής Μεταρρύθμισης "Καλλικράτης".

## Δημογραφικά στοιχεία
Η δημογραφική εξέλιξη του οικισμού στον 21ο αιώνα είναι η εξής:

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* Χρήστου Π. Κορύλλου, ''Χωρογραφία της Ελλάδος''. Α'. ''Νομός Αχαΐας'', Εκ του Τυπογραφείου των Καταστημάτων "Ανέστη Κωνσταντινίδου", Εν Αθήναις 1903.
* ''Νέος χωρογραφικός πίναξ. Συνταχθείς και εκδοθείς εγκρίσει του Υπουργείου των Στρατιωτικών υπό Ιωάννου Εμ. Νουχάκη ανθυπασπιστού του Πεζικού'', Εκ του Τυπογραφείου του Υπουργείου των Στρατιωτικών, Εν Αθήναις 1885.

## Βιβλιογραφία
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Β', Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Σκούρα.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Σκούρα Αχαΐας. eetaa.gr. Ανακτήθηκε: 08/11/2017.
* Ε.Ε.Τ.Α.Α. - Διοικητικές μεταβολές Κοινότητας Σκούρα Αχαΐας. eetaa.gr. Ανακτήθηκε: 08/11/2017.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Τριταίας
Κατηγορία:Δήμος Ερυμάνθου
Λίμνη Μπορ

μικρογραφία|Η λίμνη Μπορ
Η **λίμνη Μπορ** (*[[σερβικά]] : Борско језеро*) είναι τεχνητή λίμνη της ανατολικής Σερβίας κοντά στην πόλη Μπορ. Δημιουργήθηκε το 1959 με την κατασκευή φράγματος στους πρόποδες του όρους Κρνι Βρχ για χρήση της εταιρείας εξόρυξης και φρύξης μεταλλεύματος χαλκού RTB Bor (Rudarsko-topioničarski basen Bor).

Καλύπτει έκταση 300 στρεμμάτων και φτάνει σε βάθος 52 μέτρων. Κατά το χρόνο της μέγιστης στάθμης του νερού η δεξαμενή χωρά 12 εκατομμύρια κυβικά μέτρα νερού. Η λίμνη δέχεται τα νερά των ποταμών Ζλότσκε και Μάρετς. Έχει πολλά ψάρια και τα καλοκαίρια στις ακτές της έρχονται πολλοί κολυμβητές και τουρίστες ενώ τον χειμώνα η επιφάνεια της παγώνει.

## Αναφορές
* *Мала енциклопедија Просвета*, Треће издање (1985); Београд: „Просвета“; ISBN 86-07-00001-2, στα σερβικά
* Јован Ђ. Марковић (1990): *Енциклопедијски географски лексикон Југославије* Сарајево: „Свјетлост“; ISBN 86-01-02651-6, στα σερβικά

Κατηγορία:Τεχνητές λίμνες της Σερβίας
Αλεξέι Κοριακόφ

Ο **Αλεξέι Σεργκέγεβιτς Κοριακόφ** (Ρώσικα: Алексей Сергеевич Коряков, 12 Ιουνίου 1987, Όμσκ) είναι Ρώσος Ηθοποιός.

## Βιογραφία
Ο Αλεξέι **Κοριακόφ**  γεννήθηκε στο Όμσκ, μία πόλη της Ρωσίας το 1987. Στο σχολείο του ο αριθμός του ήταν το № 115. Όταν πήγαινε λύκειο έπαιζε στο δραματικό θέατρο του Ομσκ. Το 2008 αποφοίτησε από τη σχολή θεάτρου της Μόσχας. Το 2007 ξεκίνησε να παίζει σε ταινίες κυρίως σε μικρούς ρόλους και σταδιακά έπαιρνε όλο και μεγαλύτερους. Έγινε διάσημος από το ρόλο του στη Μυστικιστική Σειρά «Закрытая школа» (Κλειστό Σχολείο (τηλεοπτική σειρά), στο ρόλο του Αντρέι Αντρέγεφ, με συμπρωταγωνιστές του τους: Πάβελ Πριλούτσνι, Τατιάνα Κοσματσιόβα, Αγκάτα Μουτσενίτσε, Άννα Αντρουσένκο, Αντόν Χαμπάροφ και Προχόρ Ντουμπράβιν.

## Προσωπική Ζωή
Δεν έχει παντρευτεί. Τα μέσα μαζικής ενημέρωσης γνωρίζουν ότι έχει σχέση με μία κοπέλα ονόματι Νατάσα.

## Στοιχεία
* Χρώμα Μαλλιών: Καστανά
* Χρώμα Ματιών: Καστανά
* Ζώδιο: Δίδυμοι (αστρολογία)
* Ύψος: 1,80
* Περιγραφή: Ευρωπαίος Ρώσος

## Εξωτερικοί σύνδεσμοι
* http://www.kinopoisk.ru/name/1816960/

Κατηγορία:Ρώσοι ηθοποιοί
Λίμνη Μπρεστοβάσκο

Η **Λίμνη Μπρεστοβάσκο** (*[[σερβικά]] : Брестовачко ή Бојничко ή Бубличко ή Магашко*) είναι τεχνητή λίμνη της Σερβίας κοντά στην πόλη Μπρέστοβατς. Βρίσκεται στους πρόποδες του βουνού Ράνταν, στα 312 μέτρα πάνω από το επίπεδο της θάλασσας. Δημιουργήθηκε το 1960 με την κατασκευή φράγματος στον ποταμό Λούστα πέκα παραποτάμου του Νότιου Μοράβα. Χρησιμοποιείται για την παροχή νερού στο Λεμπάν και την Μποΐνικα.

Έχει μήκος 2,8 χιλιόμετρα 500 μέτρα πλάτος και μέγιστο βάθος είναι 30 μέτρα. Η έκτασή της είναι περίπου 80 στρέμματα.

## Παραπομπές


## Αναφορές
* *Мала енциклопедија Просвета*, Треће издање (1985); Београд: „Просвета“; ISBN 86-07-00001-2, στα σερβικά
* Јован Ђ. Марковић (1990): *Енциклопедијски географски лексикон Југославије* Сарајево: „Свјетлост“; ISBN 86-01-02651-6, στα σερβικά

Κατηγορία:Τεχνητές λίμνες της Σερβίας
Ten Commandments (άλμπουμ)

**Ten Commandments** είναι ο τίτλος της συλλογής τραγουδιών του βρετανού χέβι μέταλ τραγουδιστή Ozzy Osbourne, η οποία κυκλοφόρησε το 1990 μέσω της δισκογραφικής εταιρείας "CBS Records", μόνο στην Αμερική.

Η συλλογή περιλαμβάνει τραγούδια ηχογραφημένα από το 1980 ως το 1986, τα οποία προέρχονται από τους τέσσερις πρώτους στούντιο δίσκους του καλλιτέχνη, αφήνοντας εκτός της συγκεκριμένης έκδοσης κομμάτια από το άλμπουμ "*[[No Rest for the Wicked]]*" του 1988.

Το "*Ten Commandments*" μπήκε στο Billboard 200 για δύο εβδομάδες ανεβαίνοντας στο # 163.

## Τραγούδια
1. **Flying High Again** *(Osbourne, Rhoads, Daisley, Kerslake)* - 4:50
2. **[[Crazy Train]]** *(Osbourne, Rhoads, Daisley)* - 4:50
3. **Diary of a Madman** *(Osbourne, Rhoads, Daisley, Kerslake)* - 6:12
4. **Shot in the Dark** *(Osbourne, Soussan)* - 4:16
5. **Thank God for the Bomb** *(Osbourne, Lee, Daisley)* - 3:53
6. **Bark at the Moon** *(Osbourne)* - 4:15
7. **Tonight** *(Osbourne, Rhoads, Daisley, Kerslake)* - 5:50
8. **Little Dolls** *(Osbourne, Rhoads, Daisley, Kerslake)* - 5:38
9. **Steal Away (The Night)** *(Osbourne, Rhoads, Daisley, Kerslake)* - 3:28
10. **So Tired** *(Osbourne)* - 3:56

## Θέσεις τσαρτ
***Ten Commandments*** *(άλμπουμ)*

***Επίσημη κυκλοφορία: [[1990]]***

## Τα μέλη του συγκροτήματος
Τα τραγούδια του **Ten Commandments** ηχογραφήθηκαν από τους εξής μουσικούς:
* **[[Όζι Όσμπορν]]** - *φωνητικά*
* **[[Ράντι Ρόουντς]]** - *κιθάρα*
* **[[Τζέικ Λι]]** - *κιθάρα*
* **[[Μπομπ Ντέισλι]]** - *μπάσο*
* **Φιλ Σούσαν** - *μπάσο*
* **[[Λι Κέρσλεηκ]]** - *τύμπανα*
* **[[Τόμι Όλντριτζ]]** - *τύμπανα*
* **Ράντι Καστίγιο** - *τύμπανα*
* **[[Ντον Έρεϊ]]** - *πλήκτρα*
* **Μάικ Μόραν** - *πλήκτρα*
* **Τζόνι Κουκ** - *πλήκτρα*

## Πηγές
* Ten Commandments - Ozzy Osbourne | Songs, Reviews, Credits, Awards | AllMusic
* Ozzy Osbourne - Ten Commandments - Reviews - Encyclopaedia Metallum
* Ten Commandments - Ozzy Osbourne | Awards | AllMusic

Κατηγορία:Άλμπουμ του 1990
Κατηγορία:Compilation άλμπουμ του Ozzy Osbourne
Μεχμέτ Εμίν Σινίκογλου

Ο **Μεχμέτ Εμίν Σινίκογλου** (1941 - ) ήταν Μουφτής της Ξάνθης.

## Βιογραφία
Ο Μεχμέτ Εμίν Σινίκογλου, γεννήθηκε στις 15 Μαρτίου 1941 στο χωριό Εχίνος του νομού Ξάνθης. Πατέρας του ήταν ο Μεχμέτ Σινίκογλου ο οποίος ασχολούνταν με τη γεωργία, και η μητέρα του ήταν η Φατμά Σινίκογλου. Ο πατέρας του, του δίδαξε τα πρώτα ιερά γράμματα και το Κοράνιο. Μόλις αποστήθισε το Κοράνιο, έγινε > στο χωριό του για 2 χρόνια.

Τελείωσε το δημοτικό σχολείο Εχίνου. Αργότερα, πήγε στη Κωνσταντινούπολη και στην Άγκυρα για συνέχιση της διδασκαλίας του Κορανιού. Το 1962, εγκαταστάθηκε στη Σαουδική Αραβία για να συνεχίσει τις σπουδές του. Όταν τελείωσε το γυμνάσιο και το λύκειο, το 1969 παντρεύτηκε με την πρώτη σύζυγό του, Εμινέ Σινίκογλου. Το 1970, άρχισε να σπουδάζει στο τμήμα Ισλαμικής Θεολογίας στη Μεδίνα και ύστερα απ'την αποφοίτηση του, το 1972 αποχώρησε από τη Μεδίνα και σπούδασε Φιλολογία αραβικής γλώσσας στη Βαγδάτη. Αφού τελείωσε το πανεπιστήμιο, μετακόμισε στη Βιέννη για να κάνει διδακτορικό. Επέστρεψε στην Ελλάδα το 1973 και εγκαταστάθηκε μόνιμα στην Κομοτηνή, με τη σύζυγό του. Το 1991 διορίστηκε ως Μουφτής της Ξάνθης (μέσω προεδρικού διατάγματος).

Έχει έναν γιο, μία κόρη και 5 εγγόνια.

Κατηγορία:Μουφτήδες
Διδαχαίικα Αχαΐας

Τα **Διδαχαίικα** (εναλλακτική γραφή: **Διδαχέικα**) είναι μικρή οικιστική περιοχή και τοποθεσία του Αχαϊκού της Δ.Ε. Ωλενίας του Δήμου Δυτικής Αχαΐας. Βρίσκονται έναντι από τις Κρατικές Φυλακές Αγίου Στεφάνου και τη Βιομηχανική Περιοχή (ΒΙ.ΠΕ.) Πάτρας.

## Ονομασία
Το όνομα του συνοικισμού είναι ανθρωπωνυμικό και προήλθε από το επίθετο της οικογένειας *Διδάχος* που κατοικεί στην περιοχή.

## Ιστορικά στοιχεία
Στις 16/04/1930 (ΦΕΚ 115Α) ο οικισμός αποσπάται από τον τότε Νομό Αχαιοήλιδος και υπάγεται στο Νομό Αχαΐας. Στις 26/09/1946 (ΦΕΚ 290Α) ο οικισμός αποσπάται από την Κοινότητα Αχαϊκού στην οποία ανήκε μέχρι τότε και προσαρτάται στην Κοινότητα Περιστέρας. Στις 07/04/1951 ο οικισμός καταργήθηκε. Δεν απογράφηκε ποτέ ως αυτοτελής οικισμός. Το κοιμητήριο του παλιού οικισμού των Διδαχαίικων βρίσκεται στο ναό του Αγίου Στεφάνου στην περιοχή «Κατσουλαίικα», που ανήκει διοικητικά στην κοινότητα Αγίου Στεφάνου (Περιστέρας).

## Δείτε επίσης
* Άγιος Στέφανος Αχαΐας
* Παλαιά Περιστέρα Αχαΐας
* Φυλακές Αγίου Στεφάνου Αχαΐας

## Παραπομπές


## Βιβλιογραφία
* 
* Ευάγγελος Α. Παπαθανασίου - Δημήτριος Χ. Αθανασούλης, «Άγιος Στέφανος Περιστέρας/Θεριανού (στα Κατσουλαίικα) Πατρών. Τοπογραφική και ανασκαφική έρευνα: Περίοδος Ι'» στα Πρακτικά *Α' Αρχαιολογική Σύνοδος Νότιας και Δυτικής Ελλάδας. ΣΤ' Εφορεία Προϊστορικών και Κλασικών Αρχαιοτήτων - 6η Εφορεία Βυζαντινών Αρχαιοτήτων. Πάτρα 9-12 Ιουνίου 1996*, εκδ. Υπουργείο Πολιτισμού - Ταμείο Αρχαιολογικών Πόρων και Απαλλοτριώσεων - Διεύθυνση δημοσιευμάτων, Αθήνα 2006, σελ. 131-154. ISBN 960-214-449-8.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Διδαχαίικων Αχαΐας. eetaa.gr. Ανακτήθηκε: 29/10/2017.
* Ε.Ε.Τ.Α.Α. - Διοικητικές μεταβολές Κοινότητας Αγίου Στεφάνου Ωλενίας Αχαΐας. eetaa.gr. Ανακτήθηκε: 29/10/2017.
* Ε.Ε.Τ.Α.Α. - Διοικητικές μεταβολές Κοινότητας Αχαϊκού Αχαΐας. eetaa.gr. Ανακτήθηκε: 29/10/2017.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Ωλενίας
Κατηγορία:Δήμος Δυτικής Αχαΐας
Διοργανώσεις Ε.Π.Σ. Γρεβενών 2013–14

Το πρωτάθλημα της Ε.Π.Σ. Γρεβενών της περιόδου 2013-14.

## Α'

## Κύπελλο
Το κύπελλο για τη σεζόν 2013-14 κατέκτησε για πρώτη φορά η ομάδα Γρεβενά Αεράτα. Νίκησε στον τελικό τον Κτηνοτροφικό Αστέρα Καληράχης με 2-0

## Πηγές

*ΕΠΣ Γρεβενών

Κατηγορία:Ε.Π.Σ. Γρεβενών
Κατηγορία:Εγχώρια ποδοσφαιρικά πρωταθλήματα 2013-2014
Λιζίνσκα

Ο **Λιζίνσκα** () είναι ποτάμι στη νοτιοανατολική Σερβία. Πηγάζει από το Πλαβίλο κοντά στο χωριό Γκόρνιε Ρζάνε. Ρέει για 15 χιλιόμετρα και χύνεται στην τεχνητή Λίμνη Λιζίνσκι που χτίστηκε το 1978. 

Πριν την κατασκευή του φράγματος χυνόταν στον ποταμό Μποζιτσκα, ανήκει στη λεκάνη του Αιγαίου. Στις όχθες του ποταμού βρίσκεται το χωριό Γκόρνια Λιζίνσκα γνωστό για τους τεχνίτες πέτρας.

## Αναφορές
* *Мала енциклопедија Просвета*, Треће издање (1985); Београд: „Просвета“; ISBN 86-07-00001-2, στα σερβικά
* Јован Ђ. Марковић (1990): *Енциклопедијски географски лексикон Југославије* Сарајево: „Свјетлост“; ISBN 86-01-02651-6, στα σερβικά

Κατηγορία:Ποταμοί της Σερβίας
Σακκάς

Το ελληνικό επώνυμο **Σακκάς** μπορεί να αναφέρεται σε κάποιο από τα εξής πρόσωπα:

* Αμμώνιος Σακκάς (3ος αι. μ.Χ.), φιλόσοφος
* Γεώργιος Χρ. Σακκάς (1899-1992), δάσκαλος από την Καμαρίνα Πρέβεζας
* Γρηγόριος Σακκάς (1902-1966), δήμαρχος Ιωαννιτών
* Κώστας Σακκάς (γενν. 1984), αναρχικός
* Σπύρος Σακκάς (γενν. 1938), τραγουδιστής κλασικής μουσικής
Βλάσινα

μικρογραφία|Καταράκτης στον Βλάσινα
Ο **Βλάσινα** () είναι ποταμός της νοτιοανατολικής Σερβίας. Πηγάζει από την τεχνητή Λίμνη Βλάσινα που κατά την κατασκευή της εγκλώβισε τις φυσικές πηγές του και μετά από 70 χλμ. εκβάλει στον Νότιο Μοράβα. Έχει πολλούς παραποτάμους με σημαντικότερους τους Λούστα πέκα, Τεγκοτσίνκα, Μπίστριτσα και Λουσνίτσα. Λόγω του ορεινού περιβάλλοντος που ρέει καθώς και την έλλειψη βιομηχανικών ρύπων θεωρείται ως ένας από τους καθαρότερους ποταμούς στη Σερβία.

Υπάρχουν καταγεγραμμένες περίπου 150 πηγές σε υψόμετρο 800 μέτρα έως 1.500 μέτρα που τροφοδοτούν τον Βλάσινα. Στην περιοχή υπάρχει και εργοστάσιο εμφιάλωσης νερού.

## Αναφορές
* *Мала енциклопедија Просвета*, Треће издање (1985); Београд: „Просвета“; ISBN 86-07-00001-2, στα σερβικά
* Јован Ђ. Марковић (1990): *Енциклопедијски географски лексикон Југославије* Сарајево: „Свјетлост“; ISBN 86-01-02651-6, στα σερβικά

Κατηγορία:Ποταμοί της Σερβίας
Τσέμερνικ

Το **Τσέμερνικ** (*[[σερβικά]] : Чемерник*) είναι βουνό της νοτιοανατολικής Σερβίας. Ανήκει στα βουνά μέσου ύψους και καλύπτεται από μεγάλα δάση. Ψηλότερη κορυφή του είναι το μεγάλο Τσέμερνικμε 1.638 μέτρα. Αποτελείται από σχιστόλιθους που ανήκουν στην πρώτη ομάδα και την οροσειρά της Ροδόπης. Εκτός από το Μεγάλο Τσέμερνικ άλλες μεγάλες κορυφές του είναι η Κούλα (1.622 m), η Μάλι Τσέμερνικ (1.596 m), η Οστρόζιφ (1546 m) και η Πάβλοβα (1.469 m), και όλες στρογγυλεμένου τύπου.

Το όνομα του προέρχεται από το δηλητηριώδη φυτό Τσεμερίκι (Veratrum) που φυτρώνει στις πλαγιές του. Από το Τσέμερνικ πηγάζουν πολλοί παραπόταμοι του Νότιου Μοράβα και ανήκει στην λεκάνη απορροής του, έχει πάνω από 80 καταγεγραμμένες πηγές. Παλαιότερα το Τσέμερνικ ήταν καλυμμένο με μεγάλες οξιές που σήμερα έχουν κοπεί για να γίνουν αγροτικές εκτάσεις, από το 1974 με ένα πρόγραμμα επαναφυτέυονται με έλατα και ερυθρά ελάτη.

## Αναφορές
* Феликс Каниц: Србија, земља и становништво од римског доба до краја XIX века,
* Риста Т. Николић: Власина и Крајиште, Антропогеографска испитивања, Насеља српских земаља, књ. XVIII, Српска краљевска академија, Београд, 1912.
* Јован М. Поповић: Црна Трава, Београд, 1914.
* Јован Ф. Трифуновски: О ранијем рударском центру Грделичке клисуре, Географски хоризонт, 8/4, Загреб, 1962.
* Јован Трифуновски: Грделичка клисура, антропогеографска расправа, Народни музеј, Лесковац, 1964.
* Радомир Костадиновић: Црна Трава и Црнотравци, Лесковац, 1968.
* М. Цукућан: Извештај о истраживању бакра у области Сурдуличког еруптивног масива на локалности Кучишњак и Црвени Брег, Геоинститут – Фонд стручних документација, Београд, 1977.
* М. Цукућан: Извештај о истраживању бакра у области Сурдуличког еруптивног масива на локалности Кучишњак и Црвени Брег, Геоинститут – Фонд стручних документација, Београд, 1978
* Симон Симоновић Монка: Печалбарство и неимарство црнотравског краја, СИЗ куктуре, Црна Трава, 1983.
* Вилотије Вукадиновић: Говор Црне Траве и Власине, СДЗб САНУ XLII, Београд, 1996.
* Александар Виденовић: Црна Трава - живот, криза и нада, Задужбина Андрејевић, Београд, 1996.
* Ива Трајковић: Сточарство на Чемернику, Лесковачки зборник XLIV, 2004, 253 – 274.
* Срећко С. Станковић, Брод – село код Црне Траве, КПЗ Србије, Београд, 2006.
* *Мала енциклопедија Просвета*, Треће издање (1985); Београд: „Просвета“; ISBN 86-07-00001-2
*Јован Ђ. Марковић (1990): *Енциклопедијски географски лексикон Југославије* Сарајево: „Свјетлост“; ISBN 86-01-02651-6

Κατηγορία:Βουνά της Σερβίας
Βρλα

μικρογραφία|Ο Βρλα στη Σουρντούλιτσα
Ο **Βρλα** () είναι ποταμός της νοτιοανατολικής Σερβίας, ένας από τους παραποτάμους του Νότιου Μοράβα. Πηγάζει από τα όρη Τσέμερνικ και Βαντερνίκ.

Στο κάτω μέρος του ποταμού, στο φαράγγι μεταξύ Βαντερλίκ και Τσέμερνικ, έχουν χτιστεί τέσσερις υδροηλεκτρικοί σταθμοί (Vrla I-IV), οι οποίοι χρησιμοποιούν το νερό του ποταμού, το οποίο έπειτα μεταφέρεται στην τεχνητή Λίμνη Βλάσινα για να τροφοδοτήσει μια τουρμπίνα. Το έργο δημιουργήθηκε το 1949.

Ο ποταμός ρέει μέσα από τη Σουρντούλιτσα και εκβάλλει στον Νότιο Μοράβα, στη Βλαντισίν Χαν.

## Αναφορές
* *Мала енциклопедија Просвета*, Треће издање (1985); Београд: „Просвета“; ISBN 86-07-00001-2, στα σερβικά
* Јован Ђ. Марковић (1990): *Енциклопедијски географски лексикон Југославије* Сарајево: „Свјетлост“; ISBN 86-01-02651-6, στα σερβικά

Κατηγορία:Ποταμοί της Σερβίας
Ρασίνα

Ο **Ρασίνα** () είναι ποταμός της Σερβίας, παραπόταμος του Δυτικού Μοράβα. Ο ποταμός έχει μήκος 92 χιλιόμετρα και η περιοχή της λεκάνης απορροής του έχει έκταση 981 τετραγωνικά χλμ.

Πηγάζει από τις πλαγιές του Γκοτς και του Ζελίν και εκβάλλει στον δυτικό Μοράβα 5 χιλιόμετρα από το Κρούσεβατς, σε 134 μέτρα πάνω από την επιφάνεια της θάλασσας. Στη διαδρομή του σχηματίζει βαθιές και πλατιές κοιλάδες. Δέχεται τα νερά μικρότερων ποταμών όπως ο Γκρατσέβατσκα.

Ο Ρασίνα δίνει στον δυτικό Μοράβα κατά μέσο όρο 9 m³ νερού ανά δευτερόλεπτο. Έχει τον χαρακτήρα πλημμύρας επειδή το πλάτος της ροής του είναι πολύ έντονο. Τον Απρίλιο έχει σχεδόν 5,5 φορές περισσότερη ποσότητα νερού από ό, τι τον Αύγουστο. Το υψηλότερο ποσοστό ροής ήταν τον Απρίλιο του 1958 και ανήλθε σε 342 μ ³ νερού ανά δευτερόλεπτο. Για να μετριάσει μια τέτοια μεγάλη διαφορά και να σταματήσει τη ροή φερτών υλικών το φαράγγι Ζλατάρσκα κατασκευάστηκε το 1979 ένα φράγμα 55 μέτρα ύψος όπου σχηματίστηκε μια Λίμνη Τσέλιε.

Ποταμός με το όνομα Ρασίνα υπάρχει και στο Ξηροκάμπι της Λακωνίας στην Ελλάδα. Σύμφωνα με μία άποψη το τοπωνύμιο είναι αρχαίο, παραφθορά του Ερασίνου (με σίγηση του άτονου ε). Άλλοι μελετητές το θεωρούν σλαβικής προέλευσης.

## Παραπομπές


## Αναφορές
* *Мала енциклопедија Просвета*, Треће издање (1985); Београд: „Просвета"; ISBN 86-07-00001-2, στα σερβικά
* Јован Ђ. Марковић (1990): *Енциклопедијски географски лексикон Југославије* Сарајево: „Свјетлост"; ISBN 86-01-02651-6, στα σερβικά
* Θεοδώρου Σ. Κατσουλάκου, *Ο Κώδικας του μοναστηριού της Γόλας Λακωνίας*, Εκδ. Λειμών, Αθήνα 2022.

## Εξωτερικοί σύνδεσμοι
* 

Κατηγορία:Ποταμοί της Σερβίας
Ζελίν

Το **Ζελίν** (*[[σερβικά]] : Жељин*) είναι βουνό της κεντρικής Σερβίας κοντά στην πόλη της Βρνιάτσκα Μπάνια και το Κράλιεβο. Η ψηλότερη κορυφή του Ζελίν, η Ρογκάβσκα, έχει υψόμετρο 1785 μέτρα πάνω από την επιφάνεια της θάλασσας.

Το Ζελίν οριοθετείται μεταξύ του ποταμού Ιμπάρ και του όρους Γκοτς, ανήκει στην οροσειρά Κοπαονίκ. Το Ζελίν είναι πλούσιο σε χλωρίδα και πανίδα, και έχει αρκετή δασική κάλυψη. Παλαιότερα από το βουνό γινόταν εξόρυξη μολύβδου. Στους πρόποδές του οι κάτοικοι ασχολούνται με την κτηνοτροφία και την παραγωγή πατάτας.

## Παραπομπές


Κατηγορία:Βουνά της Σερβίας
Νότιος Μοράβας

μικρογραφία|Ο Νότιος Μοράβας
Ο **Νότιος Μοράβας** () είναι ποταμός της Σερβίας και της Βόρειας Μακεδονίας, είναι το μικρότερο από τα δύο ποτάμια που συνθέτουν τον Μεγάλο Μοράβα. Ο Νότιος Μοράβας έχει μήκος 295 χλμ. και ρέει από νότο προς βορρά, από τη Βόρεια Μακεδονία προς την κεντρική Σερβία, ώσπου στη Σταλάτσα συναντά τον Δυτικό Μοράβα και δημιουργούν τον Μεγάλο Μοράβα.

Ο Νότιος Μοράβας έχει τις πηγές του βόρεια των Σκοπίων. Έπειτα δέχεται τα νερά των ποταμών Κλουτσέβσκε και Σλατίνα που δημιουργούν τεράστιο ποτάμι, το οποίο όταν περνά τα σερβικά σύνορα, πάνω από το χωριό Μπίνατς, είναι γνωστό ως «Μπίνατσα Μοράβας». Μετά από 49 χιλιόμετρα συναντά τον Πρεσέβσκα Μοραβίτσα κοντά στο Μπουγιάνοβατς και από εκεί και για τα υπόλοιπα 246 χιλιόμετρα ρέει ως Νότιος Μοράβας.

Ανήκει στη λεκάνη της Μαύρης Θάλασσας και η περιοχή της λεκάνης απορροής του είναι 15.469 τετραγωνικά χλμ., εκ των οποίων 1.237 στη Βουλγαρία (μέσω των παραποτάμων του Νισάβα). Η μέση ροή του είναι 121 m3/s και δεν είναι κατάλληλος για ναυσιπλοΐα. Η κοιλάδα του Νότιου Μοράβα αποτελείται από μια σειρά φαράγγια και χαράδρες.

Η ροή του Νότιου Μοράβα συνδέει τη λεκάνη του Αιγαίου με την Παννονική πεδιάδα. Αυτό προκαλεί ένα φαινόμενο που ονομάζεται φαινομενική αντιστροφή της ροής, δηλαδή το ποτάμι φαίνεται να ανεβαίνει από χαμηλότερο υψόμετρο σε ψηλότερο, ωστόσο αυτό στην πραγματικότητα δεν συμβαίνει και το ποτάμι ρέει κανονικά. Έχει 157 παραποτάμους, με πιο σημαντικούς τους Μπίστριτσα, Καλίμανκα, Γιαμπλάνιτσα, Βετερνίτσα, Βρλα και Τοπλίς. 

## Αναφορές
* *Мала енциклопедија Просвета*, Треће издање (1985); Београд: „Просвета“; ISBN 86-07-00001-2, στα σερβικά
* Јован Ђ. Марковић (1990): *Енциклопедијски географски лексикон Југославије* Сарајево: „Свјетлост“; ISBN 86-01-02651-6, στα σερβικά

## Εξωτερικοί σύνδεσμοι
* 

Κατηγορία:Ποταμοί της Σερβίας
Κατηγορία:Ποταμοί της Βόρειας Μακεδονίας
Κατηγορία:Παραπόταμοι του Μεγάλου Μοράβα
Volkswagen Polo

Το **Volkswagen Polo** είναι ένα supermini αυτοκίνητο πόλης της κατηγορίας Β, που κατασκευάζεται από τη γερμανική αυτοκινητοβιομηχανία Volkswagen, από τον Μάρτιο του 1975. Μέχρι σήμερα, έχουν κυκλοφορήσει 6 γενιές του μοντέλου, με κάποιες επιπλέον ενδιάμεσες ανανεώσεις. Η έκτη και σημερινή γενιά του Polo, παρουσιάστηκε και κυκλοφόρησε στα τέλη του 2017.

## Εξωτερικοί σύνδεσμοι

* Η επίσημη Ελληνική ιστοσελίδα του Volkswagen Polo 
* Η επίσημη Ελληνική ιστοσελίδα του Volkswagen Polo TGI (βενζίνης και φυσικού αερίου) 
* Η επίσημη Ελληνική ιστοσελίδα του Volkswagen Polo GTI

polo
Κατηγορία:Αυτοκίνητα πόλης
Κατηγορία:Γερμανικά αυτοκίνητα
Αγία Κυριακή Χανίων

Η **Αγία Κυριακή** είναι χωριό της κοινότητας Σκλαβοπούλας, της δημοτικής ενότητας (τέως δήμου) Πελεκάνου, του δήμου Καντάνου - Σελίνου, της περιφερειακής ενότητας (τέως νομού) Χανίων, στην περιφέρεια Κρήτης, σύμφωνα με το πρόγραμμα *Καλλικράτης*. Πριν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία Σελίνου του νομού Χανίων, στο γεωγραφικό διαμέρισμα Κρήτης.

## Γεωγραφικά στοιχεία
Η Αγία Κυριακή είναι παραθαλάσσιο χωριό στο νοτιοδυτικό τμήμα του νομού Χανίων. Βρίσκεται δυτικά της Παλαιοχώρας, σε μέσο σταθμικό υψόμετρο 10 μέτρα. Απέχει περίπου 80 χιλιόμετρα νοτιοδυτικά των Χανίων.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1981 και προσαρτήθηκε στην κοινότητα Σκλαβοπούλας του νομού Χανίων. Με το ΦΕΚ 239Α - 03/11/1989 αποσπάστηκε από την κοινότητα Σκλαβοπούλας και προσαρτήθηκε στον δήμο Πελεκάνου. Το 1991 ο οικισμός καταργήθηκε για να επαναναγνωριστεί το 2001. Με το ΦΕΚ 87Α - 07/06/2010, αποσπάστηκε από τον δήμο Πελεκάνου και προσαρτήθηκε στον δήμο Καντάνου – Σελίνου.

## Οικονομία
Η περιοχή του χωριού όπως και της διπλανής Κουντούρας, είναι γεμάτη θερμοκήπια, όπου καλλιεργούνται κυρίως κηπευτικά (ντομάτες).

## Αξιοθέατα
*Η υδατοδεξαμενή της Κουντούρας, που χρησιμεύει για το πότισμα των πολλών θερμοκηπίων. 
*Η βοτσαλωτή παραλία της Κουντούρας.
*Η θέση «Κριός» , δυτικά του οικισμού όπου σχηματίζονται μικρές κλειστές λεκάνες θαλασσινού νερού, που δίνουν την αίσθηση λιμνών.
*Το ξωκκλήσι του Αγίου Ιωάννη, πάνω από τις λεκάνες του «Κριού».
*Όλη η περιοχή δυτικά του οικισμού, με το χαρακτηριστικό τραχύ Κρητικό μεσογειακό τοπίο και σπάνια ενδημικά φυτά, που οδηγεί στο ακρωτήρι του Κριού και στο Ελαφονήσι, βορειότερα.

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, εκδ. 1978, 2006
*Εγκυκλοπαίδεια Δομή, εκδ. 2002-4
*Οργανισμός εκδόσεων «Ελλάδα», χάρτες (Βαρελάς)
*Περιοδικό «Διακοπές», εκδ. Δ.Ο.Λ.,  2010
*Google Earth
*eetaa.gr

Κατηγορία:Χωριά της περιφερειακής ενότητας Χανίων
Κατηγορία:Δήμος Καντάνου - Σελίνου
Θοδωρής Δραβίλλας

Ο **Θοδωρής Δραβίλλας** ήταν  ο Διοικητής της Εθνικής Υπηρεσίας Πληροφοριών (Ε.Υ.Π.) από τις 19 Ιουλίου 2012 έως τις 30 Ιανουαρίου 2015, όταν και αντικαταστάθηκε από τον Γιάννη Ρουμπάτη.  

## Βιογραφικό
Ο Θοδωρής Δραβίλλας γεννήθηκε το 1968 στην Αθήνα και κατάγεται από τον Παλαιόπυργο Αρκαδίας.

Είναι Διπλωματούχος Ηλεκτρολόγος Μηχανικός, με ειδίκευση στις Τηλεπικοινωνίες, απόφοιτος του Εθνικού Μετσόβιου Πολυτεχνείου.

Επίσης, είναι κάτοχος μεταπτυχιακού τίτλου (Master) στις Ψηφιακές Επικοινωνίες από το Πανεπιστήμιο του Λονδίνου καθώς και μεταπτυχιακού τίτλου στη Διοίκηση Επιχειρήσεων (ΜΒΑ) με ειδίκευση στη Διαχείριση Έργων, από το ίδιο Πανεπιστήμιο. Είναι γνώστης της Αγγλικής και Γερμανικής γλώσσας.

Ως εισηγητής ή σύνεδρος έχει συμμετάσχει σε πλήθος σεμιναρίων και ημερίδων πάνω σε θέματα Διοίκησης, Ανθρωπίνων Πόρων και Νέων Τεχνολογιών, ενώ συνεντεύξεις και άρθρα του έχουν δημοσιευθεί στον κλαδικό τύπο.

## Καριέρα
Μετά από την εκπλήρωση των στρατιωτικών του υποχρεώσεων, εργάστηκε επί μία δωδεκαετία στο χώρο της πληροφορικής και των τηλεπικοινωνιών, καταλαμβάνοντας θέσεις ευθύνης τόσο στον ιδιωτικό όσο και στο δημόσιο τομέα.

Έχει συμμετάσχει στην εκπόνηση σημαντικών μελετών και στην υλοποίηση σύνθετων έργων υψηλής τεχνολογίας, συνεργαζόμενος με διεθνείς οίκους. Παράλληλα, διαθέτει σημαντική εμπειρία στη διοίκηση ανθρώπινων πόρων, το σχεδιασμό και την αναδιοργάνωση διοικητικών δομών καθώς και στη διαχείριση κρίσεων.

Έχει διατελέσει αιρετό μέλος του Δ.Σ του Πανελληνίου Συλλόγου Διπλωματούχων Μηχανολόγων - Ηλεκτρολόγων, της Επιστημονικής Επιτροπής Ειδικότητας Ηλεκτρολόγων Μηχανικών καθώς και της Αντιπροσωπείας του ΤΕΕ

Προηγούμενες δημόσιες θέσεις που κατείχε ήταν αυτή του Αντιπροέδρου της Εθνικής Επιτροπής Τηλεπικοινωνιών και Ταχυδρομείων (που αποτελεί Ανεξάρτητη Ρυθμιστική Αρχή), καθώς και εκείνη του Γενικού Γραμματέα του υπουργείου πολιτισμού.

## Παραπομπές

* iefimerida

Κατηγορία:Έλληνες ηλεκτρολόγοι μηχανικοί
Κατηγορία:Διοικητές της Εθνικής Υπηρεσίας Πληροφοριών
Πανεπιστήμιο Μαρμαρά

Το **Πανεπιστήμιο Μαρμαρά**, στα τουρκικά *Marmara Üniversitesi*, είναι ένα δημόσιο πανεπιστήμιο στην Κωνσταντινούπολη. Ιδρύθηκε το 1883 σαν «Εμπορική σχολή Χαμιδιέ» και το 1982 ονομάστηκε επίσημα «Πανεπιστήμιο Μαρμαρά». Οι σχολές του βρίσκονται και στις δύο πλευρές, ευρωπαϊκή και ασιατική, της Κωνσταντινούπολης και έχει σχεδόν 50.000 φοιτητές. 

Στο πανεπιστήμιο Μαρμαρά λειτουργούν οι σχολές: Παιδαγωγική Σχολή, Οδοντιατρική Σχολή, Σχολή Φαρμακευτικής, Σχολή Τεχνών και Επιστημών, Σχολή Καλών Τεχνών, Νομική Σχολή, Σχολή Οικονομικών Επιστημών, Θεολογική Σχολή, Σχολή Επικοινωνίας, Σχολή Επιστημών της Διοίκησης, Πολυτεχνική Σχολή, Σχολή Επιστημών Υγείας, Σχολή Πολιτικών Επιστημών, Σχολή Τεχνικής Εκπαίδευσης, Σχολή Τεχνολογίας και Ιατρική Σχολή.

## Παραπομπές


## Εξωτερικοί σύνδεσμοι
*Πανεπιστήμιο Μαρμαρά, επίσημη ιστοσελίδα του πανεπιστημίου στα αγγλικά.

Μαρμαρα
Μαρμαρα
Κρις Ο' Ντόνελ

Ο **Κρις Ο' Ντόνελ** (*Christopher Eugene "Chris" O'Donnell*, 26 Ιουνίου 1970) είναι Αμερικανός ηθοποιός.

Γεννήθηκε στις 26 Ιουνίου 1970 στην Γουϊνέτκα του Ιλινόις. Είναι κυρίως γνωστός για τους ρόλους του Finn Dandridge στο Grey's Anatomy, του Ντικ Γκρέισον/Ρόμπιν στις ταινίες «Μπάτμαν για Πάντα» και «Μπάτμαν & Ρόμπιν», αλλά και τον πρωταγωνιστικό του ρόλο ως G. Callen στην τηλεοπτική σειρά . Στο ξεκίνημά του έχει υποδυθεί τον Τσάρλι Σιμς στο *[[Άρωμα γυναίκας (ταινία, 1992)|Άρωμα γυναίκας]]* με τον Αλ Πατσίνο το 1992 και τον Ντ'Αρτανιάν στο *Οι τρεις σωματοφύλακες* το 1993.

## Παραπομπές


Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Διοργανώσεις Ε.Π.Σ. Κιλκίς 2013–14

Η περίοδος 2013–14 των πρωταθλημάτων της Ε.Π.Σ. Κιλκίς.

## Α1'

## Play-Off A1

## Play-Out A

## Α' Ανατολικός

## Α' Δυτικός

## Β' Ανατολικός

## Β' Δυτικός

## Πηγές
*ΕΠΣ Κιλκίς

Κατηγορία:Εγχώρια ποδοσφαιρικά πρωταθλήματα 2013-2014
Κατηγορία:Ε.Π.Σ. Κιλκίς
Call of Duty: Ghosts

Το ***Call of Duty: Ghosts*** είναι βιντεοπαιχνίδι βολών πρώτου προσώπου που αναπτύχθηκε από την Infinity Ward, με βοήθεια από τις Raven Software, Neversoft, Certain Affinity, και διανέμεται από την Activision. Το παιχνίδι κυκλοφόρησε στις 5 Νοεμβρίου του 2013 για τα Microsoft Windows, PlayStation 3, Xbox 360 και Wii U. Επανακυκλοφόρησε με βελτιωμένα γραφικά στις 15 Νοεμβρίου του ίδιου έτους για τα PlayStation 4 και Xbox One.

## Παραπομπές


Κατηγορία:Call of Duty
Κατηγορία:Βιντεοπαιχνίδια του 2013
Κατηγορία:Βιντεοπαιχνίδια βολών πρώτου προσώπου
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια του PlayStation 3
Κατηγορία:Βιντεοπαιχνίδια του PlayStation 4
Κατηγορία:Βιντεοπαιχνίδια του Wii U
Κατηγορία:Βιντεοπαιχνίδια του Xbox 360
Κατηγορία:Βιντεοπαιχνίδια του Xbox One
Κατηγορία:Βιντεοπαιχνίδια split-screen multiplayer
Κατηγορία:Βιντεοπαιχνίδια τοποθετημένα στο 2015
Κατηγορία:Βιντεοπαιχνίδια τοποθετημένα στα 2020s
Κατηγορία:Βιντεοπαιχνίδια τοποθετημένα στην Αυστραλία
Κατηγορία:Βιντεοπαιχνίδια τοποθετημένα στην Αίγυπτο
Κατηγορία:Βιντεοπαιχνίδια τοποθετημένα στην Καλιφόρνια
Κατηγορία:Βιντεοπαιχνίδια τοποθετημένα στον Καναδά
Κατηγορία:Βιντεοπαιχνίδια τοποθετημένα στο Κολοράντο
Κατηγορία:Βιντεοπαιχνίδια ανεπτυγμένα στις Ηνωμένες Πολιτείες
Κατηγορία:Cooperative βιντεοπαιχνίδια
Into the Fire

thumb|170px|Το "''Into the Fire''" ήταν ένα από τα αγαπημένα τραγούδια του Ρίτσι Μπλάκμορ
Το **Into the Fire** είναι τραγούδι του βρετανικού χαρντ ροκ συγκροτήματος Deep Purple, το οποίο συμπεριλήφθηκε στο τέταρτο στούντιο άλμπουμ τους με τίτλο "*[[Deep Purple in Rock]]*" και αποτέλεσε το πέμπτο κομμάτι του δίσκου.

## Σύνθεση και ηχογράφηση
Το τραγούδι ηχογραφήθηκε από τις 24 μέχρι τις 28 Νοεμβρίου 1969 στα "IBC Studios" του Λονδίνου. Μπήκε στο set list των ζωντανών εμφανίσεων του συγκροτήματος μέχρι το 1971, όταν και αντικαταστάθηκε από κομμάτια του δίσκου "*[[Fireball (album)|Fireball]]*".

Οι στίχοι του τραγουδιού αποτελούν προειδοποίηση για τους κινδύνους της χρήσης ναρκωτικών ουσιών, ενώ η μουσική έχει αργό ρυθμό με πολύ βαρύ ήχο από την κιθάρα, τα πλήκτρα και το μπάσο. Τα φωνητικά του Ίαν Γκίλαν συμβαδίζουν σε αυτό το ρυθμό μέχρι το ρεφρέν όπου ανεβάζει κλίμακα.

## Ζωντανές εκτελέσεις
Ζωντανά ηχογραφημένες εκτελέσεις του "*Into the Fire*" υπάρχουν στις εξής κυκλοφορίες:

* *[[BBC Sessions 1968–1970]]* (2011) από το βρετανικό δίκτυο "BBC" στις 23 Σεπτεμβρίου 1970
* *[[Scandinavian Nights]]* και *[[Live in Stockholm (δίσκος των Deep Purple)|Live in Stockholm]]* από το σουηδικό ραδιοφωνικό δίκτυο "Tonkraft" στις 12 Νοεμβρίου 1970
* *[[History, Hits & Highlights '68–'76]]* (2009) από το γερμανικό τηλεοπτικό δίκτυο "RBB" το 1971
* *[[From The Setting Sun… (In Wacken)]]* (2015)
* *[[…To The Rising Sun (In Tokyo)]]* (2015)
* *[[Live in Rome 2013]]* (2019)

## Τα μέλη του συγκροτήματος
Το **Into the Fire** ηχογραφήθηκε από τους εξής μουσικούς:

* **[[Ίαν Γκίλαν]]** - *[[Φωνητική|φωνητικά]]*
* **[[Ρίτσι Μπλάκμορ]]** - *[[κιθάρα]]*
* **[[Ρότζερ Γκλόβερ]]** - *[[μπάσο]]*
* **[[Ίαν Πέις]]** - *[[τύμπανα]]*
* **[[Τζον Λορντ]]** - *[[πλήκτρα]]*

## Παραπομπές

## Πηγές
* Deep Purple 25th Anniversary CD Booklet *1995 EMI Records*
* The Complete Deep Purple, Michael Heatley, *Reynolds & Hearn*, 2005
* Ian Gillan: The Autobiography of "Deep Purple's" Lead Singer, *Blake Publishing*, 1998

## Εξωτερικοί σύνδεσμοι
* Στίχοι του Into the Fire 
* Guitar Tabs 1
* Guitar Tabs 2
* Guitar Tabs 3

Κατηγορία:Τραγούδια των Deep Purple
Κατηγορία:Τραγούδια του 1970
Δυτικός Μοράβας

Ο **Δυτικός Μοράβας** () είναι ποταμός της Σερβίας, ο μεγαλύτερος, με μήκος 308 χιλιόμετρα χλμ., από τα δύο ποτάμια που συνθέτουν το Μεγάλο Μοράβα. Ανήκει στη λεκάνη απορροής του Μεγάλου Μοράβα και του Δούναβη.

Πηγάζει ανατολικά της Ποζέγκε της Γκολίσκε Μοραβίτσε και της Τζετίνιε όπου ενώνεται με άλλους μικρούς ποταμούς και θεωρείται η αρχή του ποταμού. Στην Τζετίνιε ενώνονται οι Τζιετίνια Σκαπέζ, μετά από 23 χιλιόμετρα, με τον Γκολίσκε Μοραβίτσε. Ρέι από από δυτικά προς ανατολικά και έχει 85 παραποτάμους με μεγαλύτερο τον Ιμπάρ. Έχει μέση ροή 125 m 3 / s, αλλά χαρακτηρίζεται από ακραίες διακυμάνσεις, η οποίες χαρακτηρίζονται από σοβαρές πλημμύρες. Η λεκάνη του Δυτικού Μοράβα καταλαμβάνει έκταση 15.849 τετραγωνικά χλμ. (42,3% του συνόλου της λεκάνης απορροής του μεγάλου Μοράβα), ανήκει στη λεκάνη της Μαύρης Θάλασσας, και είναι πλωτός.

## Αναφορές
* *Мала енциклопедија Просвета*, Треће издање (1985); Београд: „Просвета“; ISBN 86-07-00001-2, στα σερβικά
* Јован Ђ. Марковић (1990): *Енциклопедијски географски лексикон Југославије* Сарајево: „Свјетлост“; ISBN 86-01-02651-6, στα σερβικά

## Εξωτερικοί σύνδεσμοι
* 

Κατηγορία:Ποταμοί της Σερβίας
Κατηγορία:Παραπόταμοι του Μεγάλου Μοράβα
Στελί Ικαρίας

Το **Στελί**  είναι χωριό της Ικαρίας. Βρίσκεται στον δήμο Ικαρίας (Περιφερειακής Ενότητας Ικαρίας- Βορείου Αιγαίου), με βάση τη διοικητική διαίρεση της Ελλάδας που διαμορφώθηκε με το πρόγραμμα "Καλλικράτης". Η παλιά του ονομασία είναι *Στυλί*.

## Γεωγραφικά γνωρίσματα
Το Στελί βρίσκεται σε υψόμετρο 299 μέτρα από την επιφάνεια της θάλασσας. Το  γεωγραφικό πλάτος του είναι 37,5912959967, ενώ το  γεωγραφικό μήκος 26,1552343044.. Συγκεκριμένα, είναι  αγροτικό χωριό. Είναι ένα χωριό με 48 κατοίκους, σύμφωνα με την απογραφή 2011.  Διαθέτει  ένα καταπράσινο περιβάλλον με κυπαρίσσια, ελιές και πλατάνια.

## Πληροφορίες
αριστερά|μικρογραφία|Ναός Ζωοδότη Χριστού στο Στελί.|235x235εσ
Στην όμορφη πλατεία του χωριού υπάρχει και μια εκκλησία, της Κοιμήσεως της Θεοτόκου. Γίνονται δύο πανηγύρια στο χωριό στις 29 Ιουνίου και 10 Αυγούστου.  Αξιοθέατο είναι ο κοιμητηριακός ναός Ζωοδότη Χριστού που έχει χαρακτηριστεί ως ιστορικό διατηρητέο μνημείο.

Στο Στελί και γενικότερα, στην Ικαρία, τα πανηγύρια ευεργετούν την κοινότητα. Μέσω των εισπράξεων χρηματοδοτούνται έργα προς όφελος του χωριού.

## Εξωτερικοί σύνδεσμοι

* Ναός Ζωοδότη Χριστού στο Στελί  στον ιστότοπο http://odysseus.culture.gr/ 

## Παραπομπές


Κατηγορία:Χωριά της περιφερειακής ενότητας Ικαρίας
Κατηγορία:Δήμος Ικαρίας
Ξυλοκέρα Ηλείας

Η **Ξυλοκέρα** είναι πεδινό χωριό της Ηλείας στην Περιφερειακή Ενότητα Ηλείας σε υψόμετρο 70 μέτρων. Με βάση την απογραφή του 2011, ο πληθυσμός της Ξυλοκέρας ήταν 319 κάτοικοι. Η Ξυλοκέρα βρίσκεται 1 χιλιόμετρο δυτικά του χωριού Βούναργο, 2 χιλιόμετρα ανατολικά από το χωριό Αλποχώρι και 8 χιλιόμετρα βορειοδυτικά από τον Πύργο. Αναφέρεται επίσημα από το 1835 όταν προσαρτήθηκε στον  τότε δήμο Μυρτιάς. Το 1912 με το ΦΕΚ 256Α - 28/08/1912 ορίστηκε έδρα της νεοϊδρυθείσας κοινότητας Ξυλοκέρας.

Η Ξυλοκέρα παράγει κατά κύριο λόγο εσπεριδοειδή και ελαιόλαδο.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Ιαρδάνου
Κατηγορία:Δήμος Πύργου
Χιόνα Αχαΐας

Η **Χιόνα** είναι μικρό χωριό της Αχαΐας. Βρίσκεται στις νότιες πλαγιές του Κομποβουνίου. Ανήκει διοικητικά από το 2010 στο Δήμο Ερυμάνθου.

## Ιστορία
Αναφέρεται τουλάχιστον από το 1697 σε βενετικά έγγραφα ενώ το 1713 αποτελούσε μία ενορία μαζί με τα χωριά Γολέμι και Κουτροχώρι. Ο οικισμός απείχε δυόμισι ώρες δρόμο στα 1885 από την Προστοβίτσα, την τότε έδρα του Δήμου Τριταίας. Στα 1903 ο Χρήστος Κορύλλος αναφέρει ότι ότι το χωριό απείχε τέσσερις ώρες δρόμο από την Προστοβίτσα καθώς και ότι είχε και γραμματείο (δημοτικό σχολείο).

### Διοικητική εξέλιξη
Την 20/04/1835 προσαρτάται στον τότε Δήμο Ερυμανθίας. Με το ΦΕΚ 5Α της 08/03/1841 προσαρτάται στον τότε Δήμο Τριταίας. Με το ΦΕΚ 256Α της 28/08/1912 αποσπάται από το Δήμο Τριταίας και ορίζεται έδρα της ομώνυμης κοινότητας. Με το ΦΕΚ 244Α της 04/12/1997, σύμφωνα με τη Διοικητική Μεταρρύθμιση "Καποδίστριας", προσαρτάται στο Δήμο Τριταίας μέχρι το 2010 που εντάχθηκε στο Δήμο Ερυμάνθου (ΦΕΚ 87Α - 07/06/2010) βάσει της Διοικητικής Μεταρρύθμισης "Καλλικράτης".

## Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:

## Παραπομπές και υποσημειώσεις


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* Χρήστου Π. Κορύλλου, ''Χωρογραφία της Ελλάδος''. Α'. ''Νομός Αχαΐας'', Εκ του Τυπογραφείου των Καταστημάτων "Ανέστη Κωνσταντινίδου", Εν Αθήναις 1903.
* ''Νέος χωρογραφικός πίναξ. Συνταχθείς και εκδοθείς εγκρίσει του Υπουργείου των Στρατιωτικών υπό Ιωάννου Εμ. Νουχάκη ανθυπασπιστού του Πεζικού'', Εκ του Τυπογραφείου του Υπουργείου των Στρατιωτικών, Εν Αθήναις 1885.

## Βιβλιογραφία
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Β', Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Χιόνα.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Χιόνας Αχαΐας. eetaa.gr. Ανακτήθηκε: 08/11/2017.
* Ε.Ε.Τ.Α.Α. - Διοικητικές μεταβολές Κοινότητας Χιόνας Αχαΐας. eetaa.gr. Ανακτήθηκε: 08/11/2017.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Τριταίας
Κατηγορία:Δήμος Ερυμάνθου
Αγία Κυριακή Κιλκίς

Η **Αγία Κυριακή** είναι χωριό της τοπικής κοινότητας Πλαγιάς, της δημοτικής ενότητας (τέως δήμου) Χέρσου, του δήμου Κιλκίς, της περιφερειακής ενότητας (τέως νομού) Κιλκίς, στην περιφέρεια Μακεδονίας, σύμφωνα με το πρόγραμμα *Καλλικράτης*.  Πριν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία Κιλκίς του νομού Κιλκίς, στο γεωγραφικό διαμέρισμα Μακεδονίας. 

## Γεωγραφία
Η Αγία Κυριακή είναι ημιορεινός οικισμός στο βορειοκεντρικό τμήμα του νομού Κιλκίς. Βρίσκεται στις νοτιοδυτικές απολήξεις του όρους Δύσωρο, σε μέσο σταθμικό υψόμετρο 210. Απέχει 16 χλμ. περίπου Β. ΒΔ. του Κιλκίς.   

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1928 και ανήκε στο νομό Θεσσαλονίκης μέχρι το 1934. Με το ΦΕΚ 244Α - 04/12/1997 αποσπάστηκε από την κοινότητα Πλαγιάς και προσαρτήθηκε στον δήμο Χέρσου. Με το ΦΕΚ 87Α - 07/06/2010 αποσπάστηκε από τον δήμο Χέρσου και προσαρτήθηκε στον δήμο Κιλκίς. 

## Διάφορα
Το χωριό κατοικείται από Μικρασιάτες και Ποντίους, οι οποίοι ασχολούνται κυρίως με την καλλιέργεια δημητριακών και καπνών. 

## Αξιοθέατα
* Η εκκλησία του Αγίου Δημητρίου

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1978, 2006
* Εγκυκλοπαίδεια Πάπυρος Λαρούς, εκδ. 1963
* Εγκυκλοπαίδεια Δομή, 2002-4
* Οργανισμός εκδόσεων «Ελλάδα», χάρτες (Βαρελάς)

## Εξωτερικοί σύνδεσμοι
* http://gnomikilkis.blogspot.gr/2011/06/blog-post_4129.html

Κατηγορία:Χωριά της περιφερειακής ενότητας Κιλκίς
Κατηγορία:Δήμος Κιλκίς
Γουμένισσα Αχαΐας

Η **Γουμένισσα**, παλαιότερα γνωστή ως **Βρυσάριον**, είναι ορεινό χωριό της πρώην Επαρχίας Καλαβρύτων του Νομού Αχαΐας στην ενδοχώρα της βόρειας Πελοποννήσου. Αποτελεί επίσης σήμερα Τοπική Κοινότητα της Δημοτικής Ενότητας Καλαβρύτων του «Καλλικρατικού» Δήμου Καλαβρύτων. Προ της εφαρμογής της διοικητικής μεταρρύθμισης «Καποδίστριας» αποτελούσε την Κοινότητα Γουμένισσας, ενώ στη συνέχεια αποτέλεσε Δημοτικό Διαμέρισμα του «Καποδιστριακού» Δήμου Καλαβρύτων. Ο πληθυσμός της Γουμένισσας, σύμφωνα με την απογραφή του 2011 είναι 297 κάτοικοι.

Είναι χτισμένο σε υψόμετρο περίπου 780 μέτρων, στις πλαγιές του όρους Σκεπαστό, βορειοδυτικά των Καλαβρύτων και σε απόσταση 13 χιλιομέτρων από αυτά. Επίσης απέχει 41 χιλιόμετρα από το Αίγιο και 62 χιλιόμετρα από την Πάτρα.

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* 

## Περαιτέρω ανάγνωση
* 

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές των Ο.Τ.Α

Κατηγορία:Χωριά της περιφερειακής ενότητας Αχαΐας
Κατηγορία:Δήμος Καλαβρύτων